આ બનાવને પગલે સમગ વિસ્તારમાં ભારે ચકચાર મચી ગઇ હતી અને વાતાવરણ પણ તંગ બની ગયું હતું. શહેરના સાંરગપુર દોલતખાના પાસે ગેરકાયદેસર વાડા ઉભા કરીને ગાયો બાંધનાર લોકો સામે અને રખડતા ઢોરનો ત્રાસ માટે જવાબદાર તત્વો સામે કાર્યવાહી કરવા માટે અમ્યુકોની ટીમ આજે પોલીસના સુરક્ષા કાફલા સાથે ઉતરી હતી. રસ્તા પર રખડતા ઢોરો વિરૂધ્ધ કામગીરી ચાલી રહી હતી તે દરમ્યાન અચાનક કેટલાક સ્થાનિક માલધારી લોકો ત્યાં આવી પહોંચ્યા હતા અને અમ્યુકોનાં કર્મચારીઓ અને પોલીસ ટીમ સાથે ઘર્ષણ કરી કામગીરીનો સખત વિરોધ કર્યો હતો. અમ્યુકોના કર્મચારીઓ અને પોલીસે હાઇકોર્ટનાં હુકમનું પાલન કરાઇ રહ્યું હોઇ તેમાં કોઇ અંતરાય ઉભો નહી કરવા સ્પષ્ટ તાકીદ કરી હતી પરંતુ ઉશ્કેરાયેલા સ્થાનિક શખ્સોએ અમ્યુકોના કર્મચારીઓ અને પોલીસનાં જવાનો સાથે બબાલ ચાલુ રાખી હતી અને થોડીવારમાં તો, પોલીસ અને અમ્યુકો કર્મચારીઓને ત્યાંથી ભગાડવા માટે પથ્થરમારો શરૂ કરી દીધો હતો.